Lamantasyon 4 Labib sou Entènèt | Tradiksyon monn nouvo a
Lamantasyon 4​:​1-22
Ansèkle yo ansèkle Jerizalèm nan pote move konsekans
Rate manje (4, 5, 9)
Manman yo kuit pwòp pitit yo (10)
Jewova vide kòlè l sou Siyon (11)
א [Alèf] 4 Gade ki jan lò ki klere a, lò bon kalite a, vin pa klere ankò+!Gade ki jan wòch ki te gen kote ki sakre a+ gaye nan tout kafou*+! ב [Bèt] 2 Gade ki jan yo konsidere pitit gason Siyon yo, ki te gen anpil valè menm jan ak lò bon kalite,Tankou veso ki fèt ak tè,Tankou travay yon atizan ki konn travay ak ajil fè ak men l! ג [Gimèl] 3 Menm chen sovaj yo bay pitit yo tete,Men, pèp mwen an vin gen kè di+ menm jan ak otrich ki nan dezè a+. ד [Dalèt] 4 Lang tibebe yo kole anndan bouch yo paske yo swaf.Timoun yo ap kriye pou manje+, men, pa gen moun ki ba yo anyen+. ה [He] 5 Moun ki te abitye manje bon manje kouche tou grangou* nan lari yo+.Moun ki te konn met rad chè* sou yo+ depi lè yo toupiti kouche sou pil sann dife. ו [Waw] 6 Pinisyon* pèp mwen an pi gwo pase pinisyon moun Sodòm yo te jwenn pou peche yo te fè a+,Yo menm ki te mouri sanzatann, san pa gen moun ki te pote yo sekou+. ז [Zayin] 7 Nazireyen* ki nan Siyon yo+ te pi pwòp pase nèj, yo te parèt pi blan pase lèt.Po yo te pi woz pase koray*, yo te parèt pi klere pase pyè safi. ח [Hèt] 8 Men, yo vin pi nwa pase chabon*.Yo pa rekonèt yo nan lari.Po yo kole ak zo yo+. Po yo vin tankou bwa ki sèch. ט [Tèt] 9 Moun yo touye anba kout epe yo pi bon pase moun ki mouri grangou yo+,Ki yo menm fin deperi, e yo mouri paske yo pa jwenn manje pou yo manje nan jaden yo. י [Yòd] 10 Manman ki gen kè sansib yo kuit pwòp pitit yo ak men pa yo+.Pitit yo te vin tounen manje pou yo manje lè malè te tonbe sou pèp mwen an+. כ [Kaf] 11 Jewova montre jan l an kòlè.Li vide gwo kòlè l la sou Siyon+,E li met dife sou li, yon dife ki boule l rive jis nan fondasyon l+. ל [Lamèd] 12 Wa yo ki sou tè a ak tout moun ki abite sou tè a pa t kwèAdvèsè a ak ènmi an t ap antre nan pòtay Jerizalèm yo+. מ [Mèm] 13 Sa te rive paske pwofèt li yo te peche e prèt li yo te fè sa ki mal+,Yo menm ki te fè san moun ki jis yo koule nan peyi a+. נ [Noun] 14 Yo monte desann nan lari tou avèg+.Yo sal ak san+.Se sa k fè pèsonn pa gen dwa manyen rad yo. ס [Samèk] 15 Yo di yo byen fò: “Al fè wout nou! Nou pa pwòp! Al fè wout nou! Al fè wout nou! Pa touche nou!”Paske, pwofèt yo ak prèt yo pa gen kote pou yo rete e y ap monte desann.Moun nan nasyon yo di: “Yo pap kontinye ret isit la ansanm avèk nou*+. פ [Pe] 16 Se Jewova menm ki te gaye yo+.Li pap pran swen yo ankò.Moun pap respekte prèt yo+, e yo pap fè ansyen yo favè+.” ע [Ayin] 17 Jis kounye a, je nou fin fatige nan chèche èd pou granmesi+.Se pa ti chèche nou chèche èd nan men yon nasyon ki pa ka sove nou+! צ [Tsade] 18 Chak pa nou fè, yo kouri dèyè nou+, sa fè nou pa ka mache sou plas piblik nou yo.Lafen prèske rive pou nou. Jou nou yo rive nan bout yo, paske lafen rive pou nou. ק [Kòf] 19 Moun k ap kouri dèyè nou yo pi rapid pase èg k ap vole nan syèl la+.Yo kouri dèyè nou sou mòn yo, e yo tann anbiskad pou nou nan dezè a. ר [Rèch] 20 Yo pran sila a Jewova chwazi a, souf lavi a+, nan pyèj nan gwo twou yo genyen ki byen laj la+,Sila a nou di: “Se anba lonbray li nou pral viv nan mitan nasyon yo.” ש [Sin] 21 O Edòm+, ou mèt fè fèt. Ou mèt gen kè kontan. Ou mèt viv jan w ap viv nan peyi Ouz la.Men, y ap ba w koup la pou w bwè ladan l tou+, w ap vin sou e w ap ret toutouni+. ת [Taw] 22 O Siyon, ou fin peye pou peche w fè yo.Bondye pap fè w al ann egzil ankò+.Men, ou menm, o Edòm, Bondye wè peche w yo.L ap devwale peche w yo+.
^ Lit.: “nan tèt tout ri”.
^ Lit.: “faya”.
^ Lit.: “rad wouj fonse”. Yon seri rad wouj fonse ki te chè anpil.
^ Lit.: “Peche”.
^ Sa vle di: “Moun yo mete apa; Moun ki vwe tèt li”.
^ Lit.: “vin tou nwa”.
^ Oswa: “ret isit la kòm etranje”.
Lamantasyon 4